Oficialusis leidinys L 111 , 22/04/1989 p. 0034 - 0038

specialusis leidimas suomių kalba: skyrius 13 tomas 18 p. 0229

specialusis leidimas švedų kalba: skyrius 13 tomas 18 p. 0229



Tarybos direktyva 1989 m. balandžio 13 d. iš dalies keičianti Direktyvą 76/116/EEB kalcio, magnio, natrio ir sieros kiekio, esančio trąšose, atžvilgiu (89/284/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100a straipsnį, atsižvelgdama į Komisijos pasiūlymą [1], bendradarbiaudama su Europos Parlamentu [2], atsižvelgdama į Ekonomikos ir socialinių reikalų komiteto nuomonę [3], kadangi iki 1992 m. gruodžio 31 d. reikia priimti priemones, kurių reikia, kad būtų sukurta vidaus rinka; kadangi vidaus rinka yra neturinti sienų erdvė, kurioje garantuojamas laisvas prekių, asmenų, paslaugų ir kapitalo judėjimas; kadangi 1975 m. gruodžio 18 d. Tarybos direktyva 76/116/EEB dėl valstybių narių įstatymų, susijusių su trąšomis, suderinimo [4] su paskutiniais pakeitimais, padarytais Direktyva 88/183/EEB [5], nustatė prekybos kietosiomis EEB trąšomis taisykles; kadangi paaiškėjo, jog būtina praplėsti minėtąją direktyvą, įtraukiant į ją duomenis apie kalcio, magnio, natrio ir sieros kiekį tokiose trąšose; kadangi nuo šiol Direktyva 76/116/EEB gali būti taikoma trąšoms, kuriose yra tik kalcio, magnio ir sieros, PRIĖMĖ ŠIĄ DIREKTYVĄ: 1 straipsnis Deklaruoti magnio, natrio ir sieros kiekį EEB trąšose, išvardytose Direktyvos 76/116/EEB I priede, galima tuo atveju, jei randamas bent minimalus šių elementų kiekis, nurodytas šios direktyvos 2 straipsnyje, ir jei tos EEB trąšos ir toliau atitinka Direktyvos 76/116/EEB I priede nurodytus reikalavimus. Tokiais atvejais prie trąšos rūšies pavadinimo pridedama šios direktyvos 6 straipsnio b punkte aprašyta žyma. 2 straipsnis 1 straipsnyje nurodytose trąšose esantį magnio, natrio ir sieros kiekį, galima deklaruoti tik tokiu atveju, jei jose yra ne mažiau negu: - 2 % magnio oksido (MgO), t. y. 1,2 % Mg, - 3 % natrio oksido (Na2O), t. y. 2,2 % Na, - 5 % sieros trioksido (SO3), t. y. 2 % S. 3 straipsnis 1. Pagal šią direktyvą, nepažeidžiant 2 dalies nuostatų, reikia deklaruoti tik I priede išvardytose 1 ir 2 rūšies trąšose esantį kalcio kiekį, kuris laikomas mitybine medžiaga. Valstybės narės gali nustatyti, kad kalcio kiekis, esantis trąšose, kuriomis prekiaujama jų teritorijose, gali būti išreiškiamas oksidu (CaO), cheminiu elementu (Ca) arba abiem šiais elementais. Kalcio kiekiui, esančiam kalcio okside, apskaičiuoti taikoma tokia formulė: kalcis (Ca) = kalcio oksidas (CaO) × 0,715 2. Ištirpusio kalcio kiekis skystose trąšose, nurodytose Direktyvos 76/116/EEB I priedo C dalyje ir skirtose lapams purkšti, gali būti nurodomas, jei kalcio oksidas sudaro bent 8 % (= 5,7 % Ca). 4 straipsnis Trąšos, kurios atitinka šios direktyvos ir jos priedų reikalavimus, gali būti žymimos kaip "EEB TRĄŠOS". 5 straipsnis Valstybės narės gali nustatyti, kad magnio, natrio ir sieros kiekis trąšose, kuriomis prekiaujama jų teritorijose, būtų išreiškiamas: - kaip oksidas (MgO, Na2O, SO3), - kaip cheminis elementas (Mg, Na, S), - ir vienaip, ir kitaip. Natrio ir sieros kiekiui, esančiam natrio okside ir sieros triokside, apskaičiuoti taikomos šios formulės: - natris (Na) = natrio oksidas (Na2O) × 0,742, - siera (S) = sieros trioksidas (SO3) × 0,400. Jei skaičiuojamas oksido kiekis, deklaracijoje pateikiamas iki vieno ženklo po kablelio dešimtainėje trupmenoje suapvalintas skaičius. 6 straipsnis Siekiant tiksliai identifikuoti trąšas, privaloma žymėti taip: a) žodžiai "EEB TRĄŠOS", parašyti didžiosiomis raidėmis; b) trąšų rūšies ir sudėties apibūdinimas; - laikantis Direktyvos 76/116/EEB I priedo, po rūšies pavadinimo rašoma "turinčios…" ir išvardijami šioje direktyvoje nurodytų cheminių elementų, kurių yra šių trąšų sudėtyje, pavadinimai arba cheminiai simboliai. Po skaičių, nurodančių Direktyvoje 76/116/EEB minėtų elementų kiekį, skliaustuose gali būti nurodyti skaičiai, susiję su šios direktyvos I priede minėtais elementais, - arba laikantis šios direktyvos I priedo reikalavimų; c) kiekvienos mitybinės medžiagos garantuojamas kiekis ir garantuojamasis jų kiekis, išreikštas medžiagų formomis ir (arba) medžiagų tirpumu, jei jis nurodytas direktyvų apie trąšas prieduose. Mitybinės medžiagos kiekis paprastosiose arba kompleksinėse trąšose turi būti išreikštas trąšų svorio dalimi procentais sveikaisiais skaičiais ar, jei reikia, dešimtosiomis dalimis. Jeigu trąšoje yra keli deklaruotini elementai, jų kiekį reikia nurodyti tokia tvarka: N, P2 O5 ir (arba) P, K 2 O, ir (arba) K, CaO ar Ca, MgO, ir (arba) Mg, Na2O, ir (arba) Na, SO3, ir (arba) S. Mitybinių medžiagų formos ir tirpumas paprastosiose ir kompleksinėse trąšose taip pat privalo būti išreikšti trąšų svorio dalimi procentais, išskyrus tuos atvejus, kai Direktyvos 76/116/EEB I priede yra aiškiai nurodyta, kad tą kiekį reikia išreikšti kitaip. Mitybinės medžiagos turi būti apibūdinamos ir žodžiais, ir atitinkamais cheminiais simboliais: azotas (N), fosforas (P), fosforo pentoksidas (P2O5), kalis (K), kalio oksidas (K2O), magnis (Mg), magnio oksidas (MgO), natris (Na), natrio oksidas (Na2O), siera (S), sieros trioksidas (SO3), kalcis (Ca) ir kalcio oksidas (CaO). 7 straipsnis Magnio, natrio ir sieros kiekis 1 straipsnyje minėtose trąšose deklaruojamas vienu iš šių būdų: - nurodomas visas kiekis, išreikštas trąšos svorio dalimi procentais, - jei elementas visiškai ištirpsta vandenyje, deklaruojamas tik vandenyje ištirpęs kiekis, - nurodomas bendras kiekis ir vandenyje ištirpęs kiekis, išreikštas trąšos svorio dalimi procentais tais atvejais, kai ištirpęs kiekis sudaro bent ketvirtį bendrojo kiekio. Šis kiekis nustatomas laikantis Direktyvos 76/116/EEB 8 straipsnyje nurodytų sąlygų. 8 straipsnis Deklaruojamojo kalcio, magnio, natrio ir sieros kiekio trąšose leistinasis nuokrypis –nuo ketvirčio šių elementų deklaruojamo kiekio iki 0,9 % absoliutaus kiekio oksiduose CaO, MgO, Na2O ir SO3, t. y. Ca – 0,64, Mg – 0,55, Na – 0,67 ir S – 0,36. 9 straipsnis Direktyvos 76/116/EEB I priedas iš dalies keičiamas taip: 1. Šios direktyvos II priede nurodyta EEB trąša kizeritas su kalio sulfatu įrašoma į A dalį "Paprastosios trąšos", III. Kalio trąšos, Nr. 7. 2. Šios direktyvos II priede nurodyta EEB trąša kalcio nitrato tirpalas įrašoma į C dalį "Skystosios trąšos", 1. Paprastosios trąšos – įtraukiant ją, kaip skystąją trąšą, Nr. 3. 10 straipsnis 1. Valstybės narės patvirtina priemones, būtinas šios direktyvos įgyvendinimui per 12 mėnesių nuo pranešimo apie ją [6]. Apie tai jos nedelsdamos informuoja Komisiją. 2. Valstybės narės pateikia Komisijai šios direktyvos taikymo srityje priimtų nacionalinių teisės aktų nuostatas. 11 straipsnis Ši direktyva skirta valstybėms narėms. Priimta Liuksemburge, 1989 m. balandžio 13 d. Tarybos vardu Pirmininkas P. Solbes [1] OL C 20, 1988 1 26, p. 5. [2] OL C 262, 1986 10 10, p. 82 ir OL C 47, 1989 2 27. [3] OL C 134, 1988 5 24, p. 6. [4] OL L 24, 1976 1 30, p. 21. [5] OL L 83, 1988 3 29, p. 33. [6] Ši direktyva buvo paskelbta valstybėms narėms 1989 m. balandžio 17 d. -------------------------------------------------- I PRIEDAS SĄRAŠAS TRĄŠŲ, Į KURIŲ SUDĖTĮ KAIP MITYBINĖS MEDŽIAGOS ĮEINA KALCIS, MAGNIS ARBA SIERA Nr. | Rūšies pavadinimas | Duomenys apie gamybos būdą ir pagrindines sudedamąsias dalis | Mažiausias mitybinių medžiagų kiekis (svorio dalis procentais). Mitybinių medžiagų išraiška. Kiti reikalavimai | Kiti rūšį apibūdinantys duomenys | Deklaruojamoji sudėtis. Mitybinių medžiagų forma ir tirpumas. Kitos savybės | 1 | 2 | 3 | 4 | 5 | 6 | 1. | Kalcio sulfatas | Gamtinis arba pramoninis produktas, kuriame yra tam tikru laipsniu hidratuotas kalcio sulfatas | 25 % CaO 35 % SO3 Kalcis ir siera, esanti bendrame CaO + SO3 kiekyje Smulkumas: bent 80 % išsisijoja per sietą, kurio akučių dydis – 2 mm,bent 99 % išsisijoja per sietą, kurio akučių dydis – 10 mm | Gali būti nurodomi kiti įprastiniai prekės pavadinimai | Bendras sieros trioksido kiekis Nurodyti neprivaloma: bendras CaO | 2. | Kalcio chlorido tirpalas | Pramoninis kalcio chlorido tirpalas | 12 % CaO Kalcis, esantis vandenyje tirpiame CaO | | Kalcio oksidas Nurodyti neprivaloma: augalams purkšti | 3. | Siera, kaip cheminis elementas | Palyginti gerai rafinuotas gamtinis arba pramoninis produktas | 98 % S (245 % : SO3) Siera, esanti bendrame SO3 kiekyje | | Bendras sieros trioksido kiekis | 4. | Kizeritas | Gamtinė medžiaga, kurios pagrindinis komponentas – monohidruotas magnio sulfatas | 24 % MgO 45 % SO3 Magnis ir siera, esantys vandenyje tirpiame magnio okside ir sieros triokside | Gali būti nurodomi įprastiniai prekės pavadinimai | Vandenyje tirpus magnio oksidas Nurodyti neprivaloma: vandenyje tirpus sieros trioksidas | 5. | Magnio sulfatas | Produktas, kurio pagrindinis komponentas – pusiau hidruotas magnio sulfatas | 15 % MgO 28 % SO3 Magnis ir siera, esantys vandenyje tirpiame magnio okside ir sieros triokside | Gali būti nurodomi įprastiniai prekės pavadinimai | Vandenyje tirpus magnio oksidas Nurodyti neprivaloma: vandenyje tirpus sieros trioksidas | 6. | Magnio chlorido tirpalas | Produktas, pagaminamas tirpdant pramoninės kilmės magnio chloridą | 13 % MgO Magnis išreiškiamas magnio oksidu Maksimalus kalcio kiekis: 3 % CaO | | Magnio oksidas | -------------------------------------------------- II PRIEDAS Nr. | Rūšies pavadinimas | Duomenys apie gamybos būdą ir pagrindines sudedamąsias dalis | Mažiausias mitybinių medžiagų kiekis (svorio dalis procentais). Mitybinių medžiagų išraiška. Kiti reikalavimai | Kiti rūšį apibūdinantys duomenys | Deklaruojamoji sudėtis. Mitybinių medžiagų forma ir tirpumas. Kitos savybės | 1 | 2 | 3 | 4 | 5 | 6 | 7. | Kizeritas su kalio sulfatu | Produktas gaminamas iš kizerito pridėjus kalio sulfato | 8 % MgO Magnis, esantis vandenyje tirpiame MgO. 6 % K2O Kalis, esantis vandenyje tirpiame K2O. Bendrojo MgO + K2O kiekis: 20 %. Didžiausias chloro kiekis: 3 % Cl | Gali būti nurodomi įprastiniai prekės pavadinimai | Vandenyje tirpus magnio oksidas Vandenyje tirpus natrio oksidas Nurodyti neprivaloma, jei chloro kiekis mažesnis, nei 3 % Cl | 3. | Kalcio nitrato tirpalas | Produktas, gaminamas vandenyje tirpinant kalcio nitratą | 8 % N Azotas, esantis nitrate, kuriame daugiausiai 1 % azoto gali būti amoniakinis | Prireikus, po trąšos rūšies pavadinimo gali būti pateikiamas vienas iš šių nurodymų: naudoti lapams,gaminti mitybiniams tirpalams,laistyti su trąšomis (irigacijai) | Bendrasis azotas Nurodyti neprivaloma: nitratinis azotas,amoniakinis azotas,kalcis (5 skiltyje nurodytais vartojimo atvejais) | --------------------------------------------------